Page:Battle of Otterbourne (1).pdf/6

 6 IHe lifted up that noble lord,

Wi' the saut tear in his e'e;

He hid him in the braken bush,

That his merrie men might not see.

The moon was clear, the day drew near,

The spears in flinders flew,

But mony a gallant Englishman

Ere day the Scotsmen slew.

The Gordons good, in English blood,

They steep'd their hose and shoon;

The Lindsays flew like fire about,

Till all the fray was done.

The Percy and Montgomery met,

That either of other were fain;

They swakked swords, and they twa swat,

And aye the blude ran down between.

"Yield thee, O yield thee, Percy!” he said,

"Or else I vow I'll lay thee low!”.

" Whom to shall I yield," said Earl Percy,

“Now that I see it must be so?"

“ Thou shalt not yield to lord nor loun,

Nor yet shalt thou yield to me;

But yield thee to the braken bush,

That grows upon yon lilye lee!"

"I will not yield to a braken bush,

Nor yet will I yield to a briar;

But I would yield to Earl Douglas.

Or Sir Hugh Montgomery, if he were here."